**Līgums Nr. FM VID 2024/274-2**

**“Narkotisko un psihotropo vielu saturošu šķidrumu iznīcināšana”**

Rīgā Dokumenta datums ir tā elektroniskās parakstīšanas datums

**Valsts ieņēmumu dienests**, kā vārdā saskaņā ar \_\_\_\_\_\_\_\_\_ pilnvaru \_\_\_\_\_\_\_\_ rīkojas Valsts ieņēmumu dienesta \_\_\_\_\_ (turpmāk – Pasūtītājs vai VID), no vienas puses, un

**\_\_\_\_\_\_** reģ Nr.tās valdes \_\_\_\_\_ personā, kur\_ rīkojas saskaņā ar \_\_\_\_\_\_\_\_\_\_ (turpmāk – Izpildītājs), no otras puses, abi kopā saukti arī kā Puses, bet atsevišķi kā Puse, pamatojoties uz iepirkuma Nr. FM VID 2024/274 “Narkotisko un psihotropo vielu iznīcināšana” **2. daļas** **“Narkotisko un psihotropo vielu saturošu šķidrumu iznīcināšana”** rezultātiem, noslēdz šādu līgumu, turpmāk – Līgums.

**1. Līguma priekšmets**

1.1. Pēc Pasūtītāja nepieciešamības Pasūtītājs uzdod un Izpildītājs apņemas nodrošināt Pasūtītāja narkotisko un psihotropo vielu šķidrā formā (turpmāk – Vielas), kas sastāv no bīstamām vielām vai satur bīstamas vielas, arī laboratoriju ķīmisko vielu maisījumi (atkritumu klases kods – 160506) vai nederīgas organiskās ķīmiskās vielas, kas sastāv no bīstamām vielām vai satur bīstamas vielas (atkritumu klases kods – 160508), iznīcināšanu tās  kontaminējot pirms sadedzināšanas un līdzsadedzinot un ar Vielām piesārņotās taras iznīcināšanu (turpmāk – Pakalpojums) saskaņā ar Pasūtītāja izvirzītajām prasībām, tajā skaitā Līguma nosacījumiem, kā arī ievērojot attiecīgās jomas Latvijas Republikas normatīvajos aktos noteiktās prasības.

1.2. Vielas – narkotiskās vielas, psihotropās vielas, prekursori, augi un zāles, kas noteiktas Latvijas Republikas “Narkotisko un psihotropo vielu un zāļu, kā arī prekursoru likumīgās aprites likuma” 1.panta septītajā, desmitajā un četrpadsmitajā punktā.

**2. Līguma summa un norēķinu kārtība**

2.1. Līguma kopējā summa ir **2950,00 EUR** (divi tūkstoši deviņi simti piecdesmit *euro* un 00 centi) bez pievienotās vērtības nodokļa (turpmāk – PVN). PVN tiek maksāts papildus saskaņā ar spēkā esošo nodokļa likmi.

2.2. Pakalpojuma cenas norādītas Līguma 2. pielikumā.

2.2.1. Lai novērstu Līguma pirmstermiņa izbeigšanu un Līguma pienācīgas neizpildes risku, Pusēm rakstiski savstarpēji par to vienojoties, Līguma 2.2. apakšpunktā norādītā cena var tikt pārskatīta, nepieciešamības gadījumā palielinot Līguma kopējo summu, nepārsniedzot slieksni 4950,00 EUR (četri tūkstoši deviņi simti piecdesmit *euro* un 00 centi) bez PVN, ievērojot šādus nosacījumus (jāizpildās visiem nosacījumiem):

2.2.1.1. ne ātrāk kā 1 (vienu) gadu no Līguma spēkā stāšanās dienas;

2.2.1.2. ne biežāk kā 1 (vienu) reizi 12 (divpadsmit) mēnešu periodā (noslēgtā Līguma gada ietvaros);

2.2.1.3. ierosinot ne vēlāk kā 3 (trīs) mēnešu laikā pēc kārtējā Līguma darbības gada beigām;

2.2.1.4. ja Centrālās statistikas pārvaldes publicētās patēriņa cenu izmaiņu palielinājums 12 (divpadsmit) mēnešos pret iepriekšējiem 12 (divpadsmit) mēnešiem (%), skaitot no Līguma spēkā stāšanās dienas, pārsniedz 5 (piecus) %;

2.2.1.5. par starpību starp patēriņa cenu izmaiņām un 5 % slieksni.

2.3.Pakalpojuma cenāietvertas visas izmaksas, kas saistītas ar Pakalpojuma sniegšanu, tajā skaitā, kraušanas/savākšanas, transportēšanas izmaksas, palīgmateriāli, darbaspēks, nodokļi (izņemot PVN), nodevas, nepieciešamo atļauju saņemšana no trešajām personām un citas ar Līguma nosacījumu savlaicīgu un kvalitatīvu izpildi saistītās izmaksas.

2.4. Samaksa par sniegto Pakalpojumu tiek veikta saskaņā ar Līguma 2. pielikumā noteiktajām cenām ar pārskaitījumu uz Izpildītāja norādīto norēķinu kontu 30 (trīsdesmit) dienu laikā pēc akta par Pakalpojuma sniegšanu abpusējas parakstīšanas un Izpildītāja rēķina saņemšanas. Izpildītājs sagatavo strukturētu elektronisko rēķinu (turpmāk - e-rēķins) atbilstoši normatīvo aktu prasībām un nosūta to Pasūtītājam uz e-adresi: EINVOICE\_VID@90000069281. E-rēķins tiek uzskatīts par saņemtu nākamajā darba dienā pēc tā nosūtīšanas uz šajā apakšpunktā norādīto e-adresi.

2.5. Pasūtītājam nav pienākuma izlietot visu Līguma 2.1. apakšpunktā noteikto kopējo Līguma summu pasūtot Pakalpojumus Līguma izpildes gaitā.

2.6. Ja piemēroto sankciju dēļ Pasūtītājam nav tiesības veikt samaksu Izpildītājam par faktiski sniegto Pakalpojumu, Pasūtītājs atliek samaksas veikšanu un samaksai noteiktie termiņi tiek apturēti līdz brīdim, kad pret Līguma 4.5. apakšpunktā norādītajiem sankciju subjektiem tiek atceltas sankcijas un maksājumus ir iespējams veikt.

**3. Pakalpojuma sniegšanas kārtība**

3.1. Izpildītājs nodrošina Pakalpojuma sniegšanu ievērojot attiecīgās jomas Latvijas Republikas normatīvajos aktos noteiktās prasības. Izpildītājs nodrošina, ka Vielu iznīcināšana tiks veikta tās sadedzinot.

3.2. Izpildītājs nodrošina Vielu pieņemšanu no Pasūtītāja tā norādītajā adresē, to iekraušanu un transportēšanu uz pagaidu uzglabāšanas un iznīcināšanas vietu un to iznīcināšanu. Vielas Pasūtītājs nodod un Izpildītājs pieņem ar pieņemšanas-nodošanas akta sastādīšanu un parakstīšanu, aktu paraksta Pasūtītāja un Izpildītāja pilnvarotās personas. Izpildītājs nodrošina Pakalpojuma sniegšanu darba dienās no plkst. 8:30 līdz plkst. 17:00.

3.3. Pasūtītāja pilnvarotā persona nosūta Izpildītāja pilnvarotajai personai uz norādīto e-pasta adresi pieteikumu par Pakalpojuma uzsākšanu, norādot precīzu Vielas atrašanās vietas adresi un prognozējamo iznīcināmās Vielas daudzumu.

3.4. Izpildītāja pilnvarotā persona 5 (piecu) darba dienu laikā pēc Līgumā 3.3.apakšpunktā norādītā pieteikuma nosūtīšanas sniedz rakstisku atbildi – apstiprinājumu un Pakalpojuma izpildes grafiku (potenciālo pakalpojuma sniegšanas laiku, transportēšanas reisu skaitu, Pakalpojuma sniegšanas adresi).

3.5. Ja Vielas iznīcināšana nav iespējama uzreiz, Pretendents nodrošina, ka Vielas tiks izlietas atbilstošā tvertnē un kontaminētas ar citām ķīmiskām vielām, kā arī Vielu tara tiks izskalota un iznīcināta.

3.5.1. Vielas atkarībā no to veida un iepakojuma var tikt sadedzinātas *\_\_\_\_\_(krāsns veids un adrese)* krāsns ieejas zonā, vai alternatīvā kurināmā bunkurā. Ja nepieciešams, Izpildītājs nodrošina, ka vielas pirms sadedzināšanas tiek kontaminētas ar citām ķīmiskām vielām. *Tiks papildināts atbilstoši Izpildītāja piedāvājumam.*

3.5.2. Ja nepieciešams Izpildītājs nodrošina, ka Pakalpojuma sniegšanā piedalās Valsts vides dienesta amatpersonas, šajā gadījumā Izpildītāja pilnvarotā persona 1 (vienas) darba dienas laikā, bet ne vēlāk kā 1 (vienu) dienu pirms Pakalpojuma sniegšanas rakstiski e-pastā to paziņo Pasūtītājam un norāda attiecīgās Valsts vides dienesta amatpersonas.

3.6. Pēc faktiskās Vielu iznīcināšanas Izpildītājs 10 (desmit) darba dienu laikā Pasūtītājam uz elektroniskā pasta adresi nosūta iznīcināšanas fakta apliecinošus dokumentus.

3.7. Izpildītājs visā Pakalpojuma sniegšanas laikā nodrošina, ka Pakalpojuma sniegšanas vietā atrodas tikai tās Izpildītāja personas, kuras norādītas Līguma 3.4. apakšpunktā norādītajā Izpildītāja rakstiskajā atbildē, kā arī nodrošina Pasūtītāja Līguma 3.4. apakšpunktā norādītajām amatpersonām un, iespēju robežās, Pasūtītāja transportlīdzekļiem netraucētu piekļuvi līdz Pakalpojuma sniegšanas vietai.

3.8. Izpildītājs pēc Pasūtītāja pieprasījuma nodrošina Pasūtītāja pilnvarotajām personām, Pakalpojuma sniegšanas procesa vizuālu pārskatāmību un uzraudzību. *Nepieciešamības gadījumā tiks papildināts atbilstoši Izpildītāja piedāvājumam.*

3.9. Izpildītājs nodod Vielas iznīcināšanai \_ (uzņēmuma nosaukums, iznīcināšanas vietas adrese, atļaujas numurs) un pagaidu uzglabāšanas vieta \_\_\_\_(*norādīt adresi*). *Nepieciešamības gadījumā tiks dzēsts vai papildināts atbilstoši Izpildītāja piedāvājumam.*

3.10. Izpildītājs apliecina, ka Vielas iznīcināšana tiks veikta kādā no Eiropas Savienības vai Eiropas Ekonomikas zonas, vai NATO dalībvalstīm.

3.11. Izpildītājs nodrošina atkritumu pārrobežu sūtījumu saskaņošanu, gadījumā, ja Vielas iznīcināšana tiks veikta ārpus Latvijas Republikas.

3.12. Izpildītājs nodrošina, ka tam visu Līguma darbības laiku būs spēkā esoša Valsts vides dienesta izsniegta “A” vai “B” kategorijas piesārņojošas darbības atļauja Pakalpojuma nodrošināšanai saskaņā ar Ministru kabineta 2010.gada 30.novembra noteikumiem Nr.1082 “Kārtība, kādā piesakāmas A, B un C kategorijas piesārņojošas darbības un izsniedzamas atļaujas A un B kategorijas piesārņojošo darbību veikšanai”.

**4. Pušu pienākumi un tiesības**

4.1. Izpildītājs apliecina, ka pilnībā pārzina Līguma saturu un uzņemto saistību apjomu un saistības izpildīs godprātīgi un ar pilnu atbildības sajūtu.

4.2. Izpildītājs garantē, ka sniegs Pakalpojumu Pasūtītāja interesēs, izpildot tos ar Pakalpojuma sniegšanai nepieciešamo profesionalitāti, izmantojot savus materiāltehniskos līdzekļus un atbilstoši Līguma noteikumiem.

4.3. Puses apņemas sniegt viena otrai informāciju, kas saistīta ar Līguma savlaicīgu un kvalitatīvu izpildi, kā arī izpildīt Līgumā noteiktos savstarpējos pienākumus ar atbilstošu rūpību un kvalitāti.

4.4. Izpildītājs apliecina, ka Līguma saistību izpildē neveiks darījumus (neiegādāsies preces vai pakalpojumus) ar tādu fizisku vai juridisku personu (tai skaitā tās valdes vai padomes locekli, patieso labuma guvēju, pārstāvēttiesīgo personu vai prokūristu, vai personu, kura ir pilnvarota pārstāvēt juridisko personu darbībās, kas saistītas ar filiāli, vai personālsabiedrības biedru, tā valdes vai padomes locekli, patieso labuma guvēju, pārstāvēttiesīgo personu vai prokūristu, ja juridiskā persona ir personālsabiedrība), pret kuru ir noteiktas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts sankcijas.

4.5. Izpildītājs 2 (divu) darba dienu laikā rakstveidā informē Pasūtītāju, par tam tieši vai netieši piemērotajām sankcijām Starptautisko un Latvijas Republikas nacionālo sankciju likuma izpratnē (tai skaitā arī, ja valdes vai padomes loceklim, patiesā labuma guvējam, pārstāvēttiesīgajai personai vai prokūristam, vai personai, kura ir pilnvarota pārstāvēt Izpildītāju darbībās, kas saistītas ar filiāli, vai personālsabiedrības biedru, tā valdes vai padomes locekli, patieso labuma guvēju, pārstāvēttiesīgo personu vai prokūristu, ja Izpildītājs ir personālsabiedrība, ir noteiktas starptautiskās vai nacionālās sankcijas vai būtiskas finanšu un kapitāla intereses ietekmējošas Eiropas Savienības un Ziemeļatlantijas līguma organizācijas dalībvalsts sankcijas).

4.6. Pasūtītājam ir pienākums veikt samaksu par saņemto Pakalpojumu atbilstoši Līguma 2.2. un 2.4.apakšpunktu noteikumiem.

4.7. Pasūtītājam ir tiesības nekavējoties pārtraukt Pakalpojuma sniegšanu, ja Pasūtītāja pilnvarotā persona Pakalpojuma sniegšanas laikā konstatē, ka Izpildītājs pilnīgi nenodrošina Līguma 3.7. vai 3.8.apakšpunktu prasību izpildi.

4.8. Pasūtītājam ir tiesības pasūtīt Pakalpojumu jebkurā Līguma darbības laikā, ievērojot Līguma 3.2. apakšpunkta nosacījumus, un vienai Pakalpojuma sniegšanas reizei netiek noteikts minimālais vai maksimālais iznīcināmās Vielas apjoms.

**5. Pušu atbildība**

5.1. Par Izpildītāja Līgumā noteikto nosacījumu pārkāpumu Pasūtītājs Izpildītājam aprēķina līgumsodu un izraksta rēķinu.

5.2. Par Līguma 3.4. apakšpunktā noteiktā termiņa kavējumu Pasūtītājs prasa no Izpildītāja līgumsodu 20,00 EUR (divdesmit *euro* un 00 centi) apmērā par katru kavējuma dienu, bet kopsummā ne vairāk kā 10% (desmit procenti) no attiecīgā Pakalpojuma vērtības.

5.3. Par Līguma 3.7. apakšpunktā noteikto prasību neievērošanu Pasūtītājs prasa no Izpildītāja līgumsodu 100,00 EUR (viens simts *euro* un 00 centi) apmērā par katru konstatēto gadījumu, bet kopsummā ne vairāk kā 10% (desmit procenti) no attiecīgā Pakalpojuma vērtības.

5.4. Par Līguma 3.8. apakšpunktā noteikto prasību neievērošanu Pasūtītājs prasa no Izpildītāja līgumsodu 100,00 EUR (viens simts *euro* un 00 centi) apmērā par katru konstatēto gadījumu, bet kopsummā ne vairāk kā 10% (desmit procenti) no attiecīgā Pakalpojuma vērtības.

5.5. Par Līguma 6.1. apakšpunktā noteikto ziņu izpaušanu Pasūtītājs prasa no Izpildītāja līgumsodu 500,00 EUR (pieci simti *euro* un 00 centi) apmērā par katru konstatēto gadījumu.

5.6. Ja Pasūtītājs Līguma 2.4. apakšpunkta noteiktajā termiņā neveic ar Līgumu saistītos maksājumus, Izpildītājs prasa no Pasūtītāja līgumsodu 0,1 % (vienas desmitās daļas procenta) apmērā no savlaicīgi nesamaksātās summas par katru nokavēto dienu, bet ne vairāk kā 10% no savlaicīgi nesamaksātās summas.

5.7. Pusēm ir pienākums atlīdzināt otrai Pusei nodarītos zaudējumus, ja tādi ir radušies Puses prettiesiskas rīcības (darbība vai bezdarbība) rezultātā, kam par iemeslu ir ļauns nolūks vai rupja neuzmanība, un ir konstatēts un dokumentāri pamatoti pierādīts zaudējumu esamības fakts un zaudējumu apmērs, kā arī cēloniskais sakars starp prettiesisko rīcību (darbību un bezdarbību) un nodarītajiem zaudējumiem. Puses nav atbildīgas par nejaušu zaudējumu atlīdzināšanu.

5.8. Līgumsoda samaksa neatbrīvo Puses no saistību izpildes un zaudējumu atlīdzināšanas pienākuma.

5.9. Līgumsoda summa netiek ieskaitīta zaudējumu atlīdzībā.

**6. Informācijas neizpaužamība**

6.1. Izpildītājs apņemas visā Līguma laikā, kā arī pēc tā, neizpaust finansiālu un citu informāciju par Pasūtītāju, kas kļuvusi zināma saistībā ar Līgumu. Visa informācija tiek uzskatīta par konfidenciālu un nevar tikt izpausta vai padarīta publiski pieejama bez Pasūtītāja rakstiskas piekrišanas.

6.2.Līguma 6.1.apakšpunktā minētā informācija netiek uzskatīta par konfidenciālu, ja tā kļuvusi vai ir publiski pieejama pamatojoties uz normatīvo aktu prasībām (Pušu administrācijas un grāmatvedības sagatavotos publiska rakstura pārskatos, atskaitēs u.tml.) vai ja informāciju pieprasa Latvijas Republikā spēkā esošajos normatīvajos aktos noteiktās institūcijas vai organizācijas, kurām uz to ir likumīgas tiesības.

* 1. Puses ar Līguma 6.1.apakšpunktā minētās informācijas prettiesisku izpaušanu Līguma ietvaros saprot – tās nodošanu mutiski, rakstiski, elektroniski vai jebkādā citā tehniskā veidā, tās kopēšanu, pavairošanu, kopēšanu datu nesējos, izplatīšanu, pārdošanu, dāvināšanu, iznomāšanu, izmainīšanu, pārveidošanu, labošanu un nodošanu trešajām personām vai citas līdzīgas darbības ar konfidenciālo informāciju.
	2. Puses apņemas ievērot personu datu aizsardzību regulējošo normatīvo aktu prasības, citus Latvijas Republikā spēkā esošos saistošos normatīvos aktus un Eiropas Savienībā spēkā esošo saistošo normatīvo regulējumu par fizisku personu aizsardzību attiecībā uz personas datu apstrādi un šādu datu brīvu apriti, kā arī garantē, ka tiks īstenoti atbilstoši tehniskie un organizatoriskie aizsardzības pasākumi tādā veidā, ka Izpildītājs uz Līguma pamata veiktajā personas datu apstrādē tiks nodrošināta datu subjekta tiesību aizsardzība.
	3. Personas datu aizsardzības pārkāpuma gadījumā Puses bez nepamatotas kavēšanās un, ja iespējams, ne vēlāk kā 72 stundu laikā no brīža, kad pārkāpums tām kļuvis zināms, paziņo par personas datu aizsardzības pārkāpumu uzraudzības iestādei, kā arī Izpildītājs paziņo Pasūtītājam.
	4. Pēc Līguma darbības beigām Izpildītājs, pēc Pasūtītāja pilnvarotās personas norādījumiem, dzēš un/vai atdod visus Līguma ietvaros saņemtos personas datus un dzēš esošās kopijas.

**7. Līguma darbības termiņš**

* 1. Līgums stājas spēkā ar pēdējā pievienotā droša elektroniskā paraksta un tā laika zīmoga datumu.

7.2. Līgums ir spēkā līdz Pušu saistību pilnīgai izpildei. Pasūtītājs pasūta Pakalpojumu 4 (četru) gadu laikā no Līguma noslēgšanas datuma vai līdz brīdim, kad Pasūtītājs ir izlietojis Līgumā noteikto kopējo summu (atkarībā no tā, kurš apstāklis iestājas pirmais). Pasūtītājs Līguma darbības laikā ir tiesīgs pagarināt Līguma darbības termiņu, ja nav izlietota Līguma 2.1. apakšpunktā noteikta kopēja naudas summa, uz laiku, ne ilgāku par 1 (vienu) gadu, rakstiski vienojoties par to ar Izpildītāju.

7.3. Pusēm ir tiesības izbeigt Līguma darbību, vismaz 30 (trīsdesmit) dienas iepriekš rakstiski paziņojot par to otrai Pusei.

7.4.Pasūtītājam ar rakstisku paziņojumu ir tiesības nekavējoties izbeigt Līgumu šādos gadījumos:

7.4.1. ja Pasūtītāju neapmierina Pakalpojuma kvalitāte, jo tā neatbilst Līguma noteikumiem;

7.4.2. ja Izpildītājs ir pasludināts par maksātnespējīgu;

7.4.3. ja kompetentas valsts vai pašvaldību institūcijas Piegādātāja saimnieciskajā darbībā ir konstatējušas normatīvo aktu pārkāpumus un apturējušas tā darbību vai atļaujas darbību;

7.4.4. ja Izpildītājs pieļauj atkārtotu Līguma 3.7. vai 3.8.apakšpunktu prasību pārkāpumus.

7.5. Pasūtītājam ir tiesības vienpusēji izbeigt Līguma darbību, vismaz 1 (vienu) darba dienu iepriekš rakstiski paziņojot par to Izpildītājam, ja:

* + 1. atbilstoši Starptautisko un Latvijas Republikas nacionālo sankciju likumam Līguma 4.5. apakšpunktā norādītajiem sankciju subjektiem ir piemērotas starptautiskās vai nacionālās sankcijas vai būtiskas finanšu un kapitāla intereses ietekmējošas Eiropas Savienības un Ziemeļatlantijas līguma organizācijas dalībvalsts noteiktās sankcijas, kuru dēļ Līgumu nav iespējams izpildīt vai Līguma izpilde tiek būtiski kavēta.
		2. ja uz Pakalpojuma sniedzēju Līguma spēkā esības laikā iestājas kāds no nosacījumiem, kas izriet no Padomes 2022. gada 8. aprīļa Regulas (ES) 2022/576, ar kuru groza Regulu (ES) Nr. 833/2014 (2014. gada 31. jūlijs) 5.k. panta 1.punktā noteiktā.

**8. Nepārvarama vara**

8.1. Nepārvarama vara nozīmē jebkādu neparedzamu ārkārtas situāciju vai notikumu, kas ir ārpus Pušu kontroles un nav radies to kļūdas vai nevērīgas rīcības rezultātā un kas kavē vienu no Pusēm veikt kādu no Līgumā noteiktajiem pienākumiem, un no kura nav bijis iespējams izvairīties, veicot pienācīgus piesardzības pasākumus. Līgumā par nepārvaramas varas apstākļiem atzīst notikumu, no kura nav iespējams izvairīties un kura sekas nav iespējams pārvarēt; kuru Līguma slēgšanas brīdī nebija iespējams paredzēt; kas nav radies Puses vai tās kontrolē esošas personas rīcības dēļ un kas padara saistību izpildi ne tikai apgrūtinošu, bet neiespējamu. Puses tiek atbrīvotas no atbildības par pilnīgu vai daļēju Līgumā noteikto saistību neizpildi, ja un kad šāda neizpilde ir notikusi nepārvaramas varas (Force majeure) rezultātā. Lai attiecīgā Puse tiktu atbrīvota no minētās Līguma saistību neizpildes, tai ir jāizdara viss nepieciešamais, lai pārvarētu nepārvaramās varas radītos Līguma izpildes šķēršļus. Šādi nepārvaramas varas apstākļi ietver šādas ārkārtas situācijas vai notikumus: dabas katastrofas, ugunsnelaime, plūdi, citas stihiskas nelaimes, sabiedriskie nemieri, bankroti, karš un kara darbība.

8.2. Pusei, kuras līgumsaistību izpildi ietekmējuši nepārvaramas varas apstākļi, bez kavēšanās, jāinformē par to otra Puse rakstiski, 5 (piecu) darba dienu laikā pēc šādu apstākļu iestāšanās un paziņojumam jāpievieno apstiprinājums, ko izsniegušas kompetentas iestādes un kurš satur minēto apstākļu apstiprinājumu un raksturojumu.

8.3. Puses tiek atbrīvotas no atbildības saskaņā ar Līguma 8.1. apakšpunktu tikai par to laiku, kurā pastāv nepārvaramas varas apstākļi. Ja šie apstākļi turpinās ilgāk par 2 (diviem) mēnešiem, katrai Pusei ir tiesības izbeigt Līgumu, sakarā ar tā izpildīšanas neiespējamību, par to rakstveidā brīdinot otru Pusi vismaz 15 (piecpadsmit) dienas iepriekš.

8.4. Par nepārvaramu varu netiek uzskatīti Preces defekti, vai tās piegādes kavējumi (ja vien minētās problēmas tieši neizriet no nepārvaramās varas), darba strīdi vai streiki.

**9. Citi noteikumi**

* 1. Puses apliecina, ka tām ir visas nepieciešamās tiesības un pilnvaras Līguma noslēgšanai un izpildei.

9.2. Kādam no Līguma noteikumiem zaudējot spēku normatīvo aktu grozījumu gadījumā, Līgums nezaudē spēku tā pārējos punktos, un šajā gadījumā Pušupienākums ir piemērot Līgumu atbilstoši spēkā esošajiem normatīvajiem aktiem.

9.3. Ja kādai no Pusēm tiek mainīti Līgumā minētie Pušu rekvizīti, tālruņa numuri, e-pasta adreses, adreses u.c., tad tā nekavējoties rakstiski paziņo par to otrai Pusei.Ja Puse neizpilda šī apakšpunkta noteikumus, uzskatāms, ka otra Puse ir pilnībā izpildījusi savas saistības, lietojot Līgumā esošo informāciju par otru Pusi. Šajā apakšpunktā minētie nosacījumi attiecas arī uz Līgumā minētajām Pušu pilnvarotajām personām un to rekvizītiem. Šajā apakšpunktā minēto paziņojumu no Pasūtītāja puses ir tiesīgs parakstīt patstāvīgās struktūrvienības vadītājs.

9.4. Pušu reorganizācija vai to vadītāju maiņa nevar būt par pamatu Līguma pārtraukšanai vai izbeigšanai. Gadījumā, ja kāda no Pusēm tiek reorganizēta vai likvidēta, Līgums paliek spēkā un tā noteikumi ir saistoši Pušu tiesību pārņēmējam. Izpildītājs brīdina Pasūtītāju par šādu apstākļu iestāšanos vismaz 1 (vienu) mēnesi iepriekš.

9.5. Strīdus, kas var rasties Līguma izpildes rezultātā vai sakarā ar Līgumu, Puses risina savstarpējo pārrunu ceļā. Ja vienošanās netiek panākta, tad strīds tiek risināts tiesā Latvijas Republikas normatīvajos aktos noteiktajā kārtībā.

9.6. Jautājumus, kas nav atrunāti Līgumā, Puses risina saskaņā ar Latvijas Republikā spēkā esošajiem normatīvajiem aktiem.

9.7. Par Līguma grozījumiem un papildinājumiem Puses vienojas rakstiski, izņemot Līguma 9.3. apakšpunktā minēto gadījumu. Līguma grozījumi un papildinājumi ir Līguma neatņemama sastāvdaļa.

9.8. Neviena no Pusēm nedrīkst nodot savas tiesības, kas saistītas ar Līgumu un izriet no tā, trešajām personām bez otras Puses rakstiskas piekrišanas.

9.9.Pušu pilnvarotās personas savstarpējā sarakstē, kas saistīta ar Līguma izpildi, izmanto elektronisko pastu. E-pasta vēstule Pusēm, ir saistoša tikai tad, ja vēstule sūtīta no Līguma 9.10.apakšpunktā vai rekvizītu zonā norādītajām e-pasta adresēm. Atbildot elektroniski uz otras Puses e-pastu, tiek lietota izvēlne “FORWARD”, atbildē saglabājot saņemto oriģinālo tekstu. Citā laikā nosūtītā sarakste uzskatāma par saņemtu nākamajā darba dienā. Nosūtīšanas laiks tiek fiksēts uz Pasūtītāja elektroniskā pasta atskaites par piegādāto e-pastu (piegāde uz adresāta serveri) izdrukas (e-pastam laiks tiek fiksēts un saglabāts arī elektroniskā formātā), kas nepieciešamības gadījumā katrai no Pusēm var kalpot par pierādījumu par attiecīgās vēstules nosūtīšanu un, pamatojoties uz kuru, var tikt piemērotas soda sankcijas attiecībā pret Piegādātāju par Līgumā noteikto termiņu neievērošanu, kā arī uzdevumu neizpildi.

9.10. Puses vienojas, ka ar Līguma izpildi saistītos jautājumus (veikt Pakalpojuma pasūtīšanu, iesniegt pretenzijas, veikt saraksti, parakstīt aktus par Pakalpojuma sniegšanu u.c.) risinās šādas Pušu pilnvarotās personas:

9.10.1. no Pasūtītāja puses: \_\_\_\_\_\_\_\_\_\_\_\_\_

9.10.2. no Izpildītāja puses: \_\_\_\_\_\_\_\_\_\_\_\_\_\_\_\_

9.11. Līgums sagatavots latviešu valodā uz \_\_ (\_\_\_\_\_) lapas pusēm ar pielikumu uz 1 (vienas) lapas puses, elektroniska dokumenta veidā un parakstīts ar drošu elektronisko parakstu.

**Pušu paraksti**

|  |  |
| --- | --- |
| **Pasūtītājs:****Valsts ieņēmumu dienests** Talejas iela 1, Rīga, LV-1978, Latvija NMR kods: 90000069281Tālr.: +371 67120000e-pasts: vid@vid.gov.lveAdrese: aktīvaNorēķinu rekvizīti: Valsts kaseKods: TRELLV22Konta Nr.: LV26TREL2130056037000 | **Pakalpojuma sniedzējs:****\_\_\_\_\_\_\_\_\_\_\_\_\_\_\_\_\_\_\_**Adrese:Reģ. Nr.: PVN maksātāja Nr.Tālr.: e-pasts: eAdrese: Norēķinu rekvizīti:Banka:Kods: Konta Nr.:  |
| \_\_\_\_\_\_\_\_\_\_\_\_\_ | \_\_\_\_\_\_\_\_\_\_\_\_ |

DOKUMENTS IR PARAKSTĪTS ELEKTRONISKI AR DROŠU ELEKTRONISKO PARAKSTU UN SATUR LAIKA ZĪMOGU

Līguma Nr. FM VID 2024/274-2

“Narkotisko un psihotropo vielu saturošu

šķidrumu iznīcināšana”

1. Pielikums

**PARAUGS**

|  |  |  |  |  |  |  |
| --- | --- | --- | --- | --- | --- | --- |
| **AKTS par Pakalpojuma sniegšanu Nr.\_\_**pie 2025.gada \_\_.\_\_\_\_\_\_\_\_\_\_ Līguma Nr. FM VID 2024/274-2**“Narkotisko un psihotropo vielu saturošu šķidrumu iznīcināšana”**\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_ (datums) (sagatavošanas vieta)Pasūtītāja pilnvarotā persona \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ un Izpildītāja pilnvarotā persona \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ apliecina, ka Izpildītājs 201\_.gada \_\_.\_\_\_\_\_\_\_\_\_\_\_ laikā no plkst.\_\_\_\_\_\_:\_\_\_\_\_\_ līdz plkst.\_\_\_\_\_\_:\_\_\_\_\_\_\_\_ (*krāsns veids)* krāsnī *(Pakalpojuma sniegšanas vietas adrese)* sniedza Pasūtītājam Pakalpojumu saskaņā ar Līguma Nr.FM VID 2024/274-2 “Narkotisko un psihotropo vielu saturošu šķidrumu iznīcināšana” noteikumiem, kuru rezultātā tika iznīcināts:

|  |  |
| --- | --- |
| Iznīcinātās Vielas daudzums (iepakojumu veids un skaits) | Iznīcinātās Vielas apjoms (svars) |
|  |  |

Piezīmes\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_Akts par Pakalpojuma sniegšanu sagatavots divos eksemplāros uz \_\_\_\_\_(\_\_\_\_\_\_\_\_\_\_\_\_\_\_) lapām. (skaits vārdiem)

|  |  |
| --- | --- |
| Pasūtītāja pilnvarotā persona\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | Izpildītāja pilnvarotā persona\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |

 |

**Pušu paraksti**

|  |  |
| --- | --- |
| **Pasūtītājs:****Valsts ieņēmumu dienests**  |  **Pakalpojuma sniedzējs:****\_\_\_\_\_\_\_\_\_\_\_\_\_\_\_\_\_\_\_\_\_\_** |
| \_\_\_\_\_\_\_\_\_\_\_\_\_\_\_ | \_\_\_\_\_\_\_\_\_\_\_\_\_\_\_\_\_\_\_ |

DOKUMENTS IR PARAKSTĪTS ELEKTRONISKI AR DROŠU ELEKTRONISKO PARAKSTU UN SATUR LAIKA ZĪMOGU

Līguma Nr. FM VID 2024/274-2

“Narkotisko un psihotropo vielu saturošu

šķidrumu iznīcināšana”

1. Pielikums

|  |  |
| --- | --- |
| Rīgā |  Dokumenta datums ir tā elektroniskās parakstīšanas datums |

**Valsts ieņēmumu dienests**, kā vārdā saskaņā ar \_\_\_\_\_\_\_\_\_ pilnvaru \_\_\_\_\_\_\_\_ rīkojas Valsts ieņēmumu dienesta \_\_\_\_\_ (turpmāk – Pasūtītājs vai VID), no vienas puses, un

**\_\_\_\_\_\_** reģ Nr.tās valdes \_\_\_\_\_ personā, kur\_ rīkojas saskaņā ar \_\_\_\_\_\_\_\_\_\_, (turpmāk – Izpildītājs), no otras puses, abi kopā saukti arī kā Puses, bet atsevišķi kā Puse, pamatojoties uz VID iepirkuma Nr. 2024/274-2 “Narkotisko un psihotropo vielu saturošu šķidrumu iznīcināšana”

rezultātiem, vienojas par šādām Pakalpojuma cenām:

*Tiks papildināts atbilstoši Izpildītāja piedāvājumam.*

**Pušu paraksti:**

|  |  |  |  |  |  |  |  |
| --- | --- | --- | --- | --- | --- | --- | --- |
|

|  |  |
| --- | --- |
| **Pasūtītājs:****Valsts ieņēmumu dienests** | **Piegādātājs:****SIA Armgate** |
| \_\_\_\_\_\_\_\_\_\_\_\_\_\_\_\_\_\_\_ | Valdes locekleVineta Zilgalve |

 |

|  |
| --- |
| **Izpildītājs:****\_\_\_\_\_\_\_\_\_\_\_\_\_\_\_\_** |
| \_\_\_\_\_\_\_\_\_\_\_\_\_\_\_\_\_\_\_\_ |

 |

DOKUMENTS IR PARAKSTĪTS ELEKTRONISKI AR DROŠU ELEKTRONISKO PARAKSTU UN SATUR LAIKA ZĪMOGU